Kedvencünk a Fostartály - B-oldal
Néhány hete akadtunk a 2003-ban alakult Fostartály zenekar bemutatkozására. Adatlapjukat a Borsodi zenei tehetsegkutató versenyén leltük meg, és mindjárt az jutott eszünkbe: "Apuuu! Megtarthatom?". A lapon a zenekar két száma meghallgatható, és ezzel verseng az az érdekes adat is, hogy környezetükben mindenkit Johnnak, Jánosnak, vagy Johannak hívnak. Lehet, hogy antréjuk nem éppen a mindenkinek megfelelő ízlésvilág belső legvaskosabb rétegét áhítja megcélozni, és nem úgy biccentenek oda az ismeretlennek, hogy "ansanté", mégis, saját honlapjuk valahogy vonzza a szemet. Annyira bohócok, mint a GettóMókusok MP3 oldal 1999 környékén - ha valaki szerette őket, el tud merülni a Fostartályban is. Találjuk meg az új underground számára a Fostartályt! Neveljük ki a friss FT-s nemzedéket! Kameraérzékenységükről bizonyítékul:
Érezhető, hogy kifinomult figurák, meg lehet velük bárhol jelenni, tudnak viselkedni. Hihetetlen arcok, ezt saját honlapjukon is bizonyítják. A 2008-as Öregek EP készítésének történetét elolvasva Overdrive sem bírta ki... Mármint a lemez meghallgatását. A lüktető és ösztökélő "Szarj", az kámingáutos "Darth Vader buzi", a tiszteletteljes "Psota Irén", vagy a huncut "Pofánfosott víziló" című számok igazi grindcore himnuszok. Megható az "Őszinteség, jóság, szeretet" című igazi összeölelkezős "ballada", míg a "Kettészakadt motoros" rövid történetét nincs, aki ne könnyezné meg. (A grindcore hagyományait folytatva ezek 0:03-0:17 másodperces számok, de micsoda esszencia van bennük.) Még több fényt és füstöt a Fostartályra!
Legyünk őszinték, és mondjuk ki: a divatfostartályosok elmehetnek a túróba. Részünkről főhajtás és B-oldal RISZPEKT! Számmisztikailag is stimmelnek, hiszen ha metálvillát mutatsz (értéke: 2), de elforgatod 90 fokkal, és F betűt csinálsz belőle a másik kezed függőlegesen odaállított visszautasíthatatlan függőlegesével, akkor már meg is valósítottad a FOSVILLÁT. Ez új trendet jelenthet az oldalsó szektorokból koncertet nézők számára (nyakfájás nélkül!), megreformálja a jelbeszédet, és hosszú távon csökkenti a felsővégtag-izületi megbetegedések kialakulásának kockázatát.
Nehezen, de elszakadva a srácoktól elmondom, hogy a tehetségkutatóra ityiriben és inkognitóban nosferatot is beneveztük, de túl jól sikerült az álca, és a Csupasz pisztolyból kölcsönzött Enrico Palazzo álnév nem hozta meg az áttörést...
Kiderült viszont, hogy időközben a tehetségkutató lezárult, és egyik kedvelt előfordulási helyünkön, az A38 hajón csinálnak a versenyzők közreműködésével egy rendezvénysorozatot: négy vasárnapot szánnak rá, hogy 10-10 zenekar fellépjen, és tizenegyedikként minden ilyen estét egy-egy jóhírű meghívott zenekar zár, most vasárnap az Amber Smith, ami egyrészt egy jónevű indie-rock zenekar, másrészt van köztük Oszkár, amire mi külön figyelünk. (Mint a lepattanózási lehetőségekre a szórakozóhelyeken.)
Ajánljuk a rendezvényt mindazoknak, akik kíváncsiak, kik jutnak tovább egy ilyen megmérettetésen (eleve kik jutottak ide?), és élőzenét akarnak hallgatni vasárnap délutántól estig, esetleg még azoknak, akiknél otthon még nem fűtenek:
2008. november 23., vasárnap (pop/rock/indie): AMBER SMITH
2008. december 7., vasárnap (pop/rock): FISH!
2008. december 14., vasárnap (rock/metál): BLIND MYSELF
2008. december 29., vasárnap (pop/rock/folk): HEAVEN STREET SEVEN
Helyszín az A38 hajó, 13:30-tól késő estig
A versenyzőként fellépő zenekarok listája (sajnos nát inklúding dö Fostartály)
A fenti időpontok közül igyekszünk néhányra elmenni, egyszerűen nekünk való, halljuk a hívogató éjszaka és a tehetségek hangját. Esetleg Enrico Palazzonak, vagy baseball bírónak öltözve besunnyogunk és inszájderkedünk kicsit, megpróbálunk virítani nektek egy-egy beszámolót, vagy a négy nevesebb fellépőtől néhány jó szót egy B-oldal hangvételű interjú formájában. Sört is fogunk inni, mert szoktunk. (Ha lenne adatlapunk, akkor ezt ott leírnánk. Meg azt, hogy melyikünknek van Blind Myself tetoválása. De nincs. Még. Mármint adatlapunk.).
Jelszó: fosvilla! (gyakorolni, mert mutatni kell!)
https://b-oldal.blog.hu/api/trackback/id/tr59776921
Interstellar Overdrive · http://b-oldal.blog.hu/ 2008.11.20. 10:41:58
Olyan jó, hogy e számok csak 3 mp-sek, így gyakorlatilag munkába menetel előtt át lehet ismételni őket, egy fogmosás alatt megvan a fél album.
Párna	2008.11.20. 10:42:52
jesszusom....ezek őrültek :))
Pkölök	2008.11.20. 10:43:08
senkiházi	2008.11.20. 10:44:50
na, hevön strít új albumát hallottam...hagyjuk is...régebbi anyagoknál maradunk az esetükben is...
Interstellar Overdrive · http://b-oldal.blog.hu/ 2008.11.20. 10:58:07
Albumletöltés: www.fostartaly.hu/uj/oregekep.html
Hal	2008.11.20. 11:09:26
December 7-én én is kimegyek, névrokonaim lépnek fel.
Amúgy nemzetközi szintű csapat.
Rumcajs	2008.11.20. 11:18:06
Végre! Örülök, h ez a zenekar kap 1 kis nyilvánosságot! : )))
Interstellar Overdrive · http://b-oldal.blog.hu/ 2008.11.20. 11:28:35
Jók ezek a tematikus napok, plusz kell a sörbe fulladás, papírpohár, nyári fesztiválhangulat echo...
Vein	2008.11.20. 11:49:45
ez a fosvilla nagyot üt muhh
Kepkocka · http://zenelokepkockak.blog.hu 2008.11.20. 12:11:51
Hát a Fostartály egy igazi klasszikus. Tetszik, hogy EP-nek hívják az új anyagot - 20 számmal simán elmenne albumnak is.
Interstellar Overdrive · http://b-oldal.blog.hu/ 2008.11.20. 12:34:09
Kb 35 perc az anyag a 20 szám ellenére :)))
Eleve a munkásság:
Elbaszott számok EP
Interstellar Overdrive · http://b-oldal.blog.hu/ 2008.11.20. 12:40:56
Eleve megszerettem a grindcore-t, már a Napalm Death-nál. Művészet. Pár másodperces számok..."Próba végén már időhiány, csak 2-szer játsszuk el" :))
CORE	2008.11.20. 12:46:04
baszki ezeket egyszer láttam!!!
Lucky	· http://direkthamis.blogspot.com 2008.11.20. 12:47:08
Fostartályt a háztartásokba! Mármint CD-t.
Miki	2008.11.20. 12:55:52
na akkor még egy stílus, amit nem szívlelek
Interstellar Overdrive · http://b-oldal.blog.hu/ 2008.11.20. 13:04:11
Index címlapon a Fostartály! csodás, már ezért megérte...aktív szókincsbe BE!
Skatulya bácsi megmondta	2008.11.20. 13:08:17
Ti még csak most fedeztétek fel a Fostartályt? Kissé le vagytok maradva, a youtube-on már régen sztárok, különösen a Jean-Claude Van Damme c. számuk, ami amúgy is zsírkirályság!
Interstellar Overdrive · http://b-oldal.blog.hu/ 2008.11.20. 13:13:04
valóban nem akármi! (tolókocsis srác wc papírba lett tekerve??)
Murderface 2008.11.20. 13:36:18
Végre befutottak! Innentől már egyenes az út a Megasztárba! :D
Nagy kedvencek régóta :)
A szám pontos címe egyébként: Spárgázó Jean-Claude Van Damme van a fenekemre tetoválva
natnacp	2008.11.20. 14:09:43
gyertek 14.én Inside My Head-re!! faintos muzsikát tolnak :D
TORMENTOR	2008.11.20. 14:42:29
Félelmetes hogy vannak akik ennyire ráérnek...! Ez csak a GRINDCORE stílus meg/kicsúfolása!
Az Ember, Aki Létra Akar Lenni	2008.11.20. 14:43:47
Ó, a gettómókusok, évek óta nem is gondoltam rájuk, pedig micsoda egy zseniális oldal volt.
Retexis	2008.11.20. 14:54:31
Emlékszik-e valaki a régen a Garázsban benutatott Disznótor zenekarra-e?
Interstellar Overdrive · http://b-oldal.blog.hu/ 2008.11.20. 14:57:17
Részemről passz, mit kell róluk tudni, Retexis?
keeroy · http://music.blog.hu 2008.11.20. 15:43:33
SÖÖÖÖÖÖÖÖÖÖÖÖÖÖÖÖÖÖÖÖÖÖÖÖÖÖÖÖÖR! (c)
Horváth Oszkár · http://oszkarsag.blog.hu 2008.11.20. 23:53:53
Keeroy, értem, amit mondasz és teljesen igazad van benne.
Hívtak az ortopédiai kutatásért felelős szakminisztériumból és azt mondták, most MP3-ból tesztelik 2083 betegen a zene hatását, mellé FOSVILLÁT kell mutatni. Az alanyok kettős vak vizsgálatban vesznek részt, azaz sem az orvosok, sem a betegek nem tudnak róla, hogy 20% placebot kap (nekik nem Fostartály MP3-at játszanak le, csak azt MONDJÁK nekik). Meglátjuk, mennyivel javul más ütemben az állapota ennek a 20%-nak.
Egyúttal hívtak evőeszköz-gyártók is, hogy kijönnének a foskéssel és a foskanállal jövőre, és nem hirdetnénk-e meg az ehhez kapcsolódó házi dizájnversenyt. Kihoznak egy fűszeres majonézt is Tartálymártás néven, mutogattak pár 3D-s látványtervet, szakmailag rendben van. Tárgyalunk még az árakról, mert bármit nem lehet, amerre a szívünk, arra a szánk.
Ide kapcsolódik, hogy egyik ismerősöm szerint a Stainless és a Rostfrei a két legjobb evőeszközmárka.
Lucky	· Http://direkthamis.blogspot.com 2008.11.22. 20:35:04
Gyerekek, ma új FT vidijó került a Jutyúbra (Pofánfosott viziló):
www.youtube.com/watch?v=rqP0sXZ1gQI
Interstellar Overdrive · http://b-oldal.blog.hu/ 2008.11.23. 22:52:16
Boszorkánykonyhánkban készülőben van egy exklúzív interjú a fiúkkal....